Tarybos sprendimas
1976 m. lapkričio 23 d.
įsteigiantis Augalų sveikatos nuolatinį komitetą
(76/894/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Komisijos pateiktą sprendimo projektą,
kadangi Tarybos patvirtintos augalų sveikatą užtikrinančios priemonės numato glaudaus valstybių narių ir Komisijos bendradarbiavimo tvarką, palengvinančią šių priemonių įgyvendinimą; kadangi šiam bendradarbiavimui skatinti reikia įkurti komitetą, kuris vykdytų šiomis priemonėmis nustatytas funkcijas;
kadangi pageidautina, kad šis bendradarbiavimas apimtų visas su šiomis priemonėmis susijusias sritis; kadangi komitetą reikia įgalioti nagrinėti visus su šiomis sritimis susijusius klausimus,
NUSPRENDĖ:
1 straipsnis
Įsteigiamas iš valstybių narių atstovų sudarytas Augalų sveikatos nuolatinis komitetas (toliau - Komitetas), kuriam pirmininkauja Komisijos atstovas.
2 straipsnis
Komitetas atlieka Tarybos nustatytomis augalų sveikatą užtikrinančiomis priemonėmis pavestas funkcijas laikydamasis šiame sprendime patvirtintų sąlygų ir terminų.
Jis nagrinėja visus, su šių priemonių taikymo sritimi susijusius klausimus, kuriuos gali iškelti jo pirmininkas savo iniciatyva arba valstybei narei paprašius.
3 straipsnis
Komitetas priima savo darbo tvarkos taisykles.
Priimta Briuselyje, 1976 m. lapkričio 23 d.